Publication: Magyar Közlöny
Issue: MK-2000-30 (Year: 2000, Number: 30)
Era: 1990-2004
Section: Az élelmiszerekről szóló 1995. évi XC. törvény végrehajtásáról szóló, a 35/1996. (XI. 30.) FM—NM—IKIM
Paragraph Index: 20

3. § A Vhr. 16. §-a a következő (5) bekezdéssel egészül ki, egyidejűleg az (5) és (6) bekezdés számozása (6) és (7) bekezdésre változik: „(5) A több telephelyen működő élelmiszer-előállítónak az új terméknek minősülő feldolgozott élelmiszer gyártmánylapját az előállítás első helye szerint illetékes Állomáshoz kell benyújtania. Az élelmiszer-előállító a jóváhagyott, illetve nyilvántartásba vett gyártmánylap alapján a terméket más telephelyein is előállíthatja. Ebben az esetben a jóváhagyott, illetve nyilvántartásba vett gyártmánylapot az előállítás új helye szerint illetékes Állomásra az előállítás megkezdése előtt tájékoztatás céljából be kell nyújtani.”

Source: https://magyarkozlony.hu/hivatalos-lapok/d8fb63e1a3b61227bfcace6226a183c9b09c8e62/dokumentumok/18647c16514f04b85b8c6daa6760781a3f6cc132/letoltes